জানা গেছে, চুয়াডাঙ্গার আলমডাঙ্গা উপজেলাধীন জেহালা ইউনিয়নের রোয়াকুলি পূর্বপাড়ার মৃত মস্তব আলীর বড় ছেলে শওকত আলী (৩৬) তার দু ভাই ইয়াসিন, রশিদুলসহ অন্য দুজনকে সাথে নিয়ে সোমবার রাতে আখমাড়াইয়ের খোলায় নিজেদের আখমাড়াই করছিলেন। ফরিদপুর, গড়চাপড়া ও রোয়াকুলি গ্রাামের দোয়াড়পাড় গ্রামের মাঝমাঠে এ আখ মাড়াই খোলার অবস্থান। রাত সাড়ে ১২টার দিকে ৮/১০ জনের একদল মুখোশধারী সন্ত্রাসী আখের খোলায় প্রবেশ করে। তারা প্রথমে আখের রস খেয়ে খাতির জমায়। এরপর মাদারহুদার পথ দেখিয়ে  দেয়ার নাম করে শওকতকে তুলে নিয়ে যায় তারা। ৩ সন্ত্রাসী আখের খোলায় থাকা বাড়ুইসহ অন্য ৩ জনকে অস্ত্রের মুখে জিম্মি করে রাখে। তারা প্রতিবাদ করতে গেলে সন্ত্রাসীরা বন্দুক তাক করে গুলি করার ভয় দেখায়। অপহরণের প্রায় আধাঘণ্টা পর অন্যদেরকে ছেড়ে দিয়ে সন্ত্রাসীরা চলে যায়। মুক্ত হওয়ার পর অপহৃত শওকতের ভাই ইয়াসিন, রশিদুল, প্রতিবেশী আরিফুল ও বাড়ুই আজিজুল হক গ্রামে ফিরে লোকজনকে বিষয়টি জানায়। গ্রামের লোকজন আশপাশ এলাকায় তল্লাশ চালিয়ে শওকতকে না পেয়ে মুন্সিগঞ্জ ফাঁড়ি পুলিশে খবর দেয়। ফাঁড়ি ইনচার্জ এসআই জিয়াউর রহমান সঙ্গীয় ফোর্স  নিয়ে সাথে সাথে রোয়াকুলি গ্রামে যান। তিনি ঘটনাস্থল পরিদর্শন করেন।  পরে, আলমডাঙ্গা থানার ওসি আহসান হাবীব পিপিএম সঙ্গীয় ফোর্স নিয়ে রোয়াকুলি গ্রামে অপহৃত শওকতের বাড়িতে আসেন এবং প্রত্যদর্শীদের কথা শোনেন। তিনি ঘটনাস্থলও পরিদর্শন করেন। শওকতের পরিবারের লোকজন জানায়, সোমবার পর্যন্তঅপহরণকারীদের প থেকে কোনো রকম মোবাইলফোন বা চিঠিপত্র তারা পায়নি। তারা আরো জানায়, শওকত গ্রামের খুব সরল-সোজা ও নিরীহ প্রকৃতির চাষি। সে বাড়ির মোবাইল নম্বরও বলতে পারে না।  গ্রামের লোকজনও আতঙ্কিত হয়ে আছে। এ ব্যাপারে আলমডাঙ্গা থানার ওসি  আহসান হাবীব পিপিএম জানান, শওকতকে উদ্ধারের জন্য জোর তৎপরতা চালানো হচ্ছে।